Folketing
2011-11-10

Det er korrekt. Vi kan ikke blive ved med kun at vurdere vores økonomiske udvikling på BNP og juble, hver eneste gang BNP vokser, så vi kan købe en endnu større bil eller et endnu større køleskab, eller hvad ved jeg. Det kan jordkloden ikke holde til, og derfor er vi nødt til at kigge på andre vækstbegreber og på, hvordan vi bliver rigere på velfærd, hvordan vi får et rigere liv, hvordan vi får mere fritid, og hvordan vi i det hele taget får forbedret samfundet og vores alle sammens tilværelse, uden at det absolut skal betyde et større forbrug. Det er helt korrekt, og hver eneste gang vi skal behandle regeringens forslag til, hvordan man sætter mere gang i økonomien, så vil man derfor høre Enhedslisten sige, at det skal være på en måde, så det fremmer klima, energi og miljø. Det vil vi være afsindig optaget af, så vi ikke bare får en blind vækst, der bare betyder flere og flere dippedutter.